**Nolikums par Ukrainas civiliedzīvotāju, kas Ukrainā pildīja akadēmiskā un zinātniskā personāla amata pienākumus, dalību jau īstenojamos valsts pētījumu programmas “Letonika latviskas un eiropeiskas sabiedrības attīstībai” 1. un 2. kārtas projektos**

1. Vispārīgie jautājumi
2. Nolikums par Ukrainas civiliedzīvotāju, kas Ukrainā pildīja akadēmiskā un zinātniskā personāla amata pienākumus (turpmāk - Ukrainas pētnieki), nosaka:
	1. Ukrainas pētnieku dalības nosacījumus Latvijas zinātniskās institūcijas jau īstenojamos valsts pētījumu programmas “Letonika latviskas un eiropeiskas sabiedrības attīstībai” (turpmāk – Programma) 2021. gada un 2022. gada 1. un 2. kārtas (turpmāk – 2021. un 2022. gada VPP) atklāto konkursu ietvaros atlasītajos projektos (turpmāk – projekts), par kuru īstenošanu ir noslēgts projekta īstenošanas līgums ar Latvijas Zinātnes padomi (turpmāk – padome) (turpmāk – projekta līgums)
	2. kārtību, kādā padome organizē un īsteno iesniegumu konkursa ietvaros Ukrainas pētnieku iesaisti projektā par Programmas uzdevumu īstenošanu, 2021. un 2022. gada VPP ietvaros.

2. Nolikums izstrādāts pamatojoties uz:

2.1. Ukrainas civiliedzīvotāju atbalsta likuma 13.1 panta 6 1 daļu;

2.2.Ministru kabineta 2018. gada 4. septembra noteikumiem Nr. 560
“Valsts pētījumu programmu projektu īstenošanas kārtība” (turpmāk – noteikumi Nr.560);

2.3. Ministru kabineta 2021. gada 7. jūlija rīkojumu Nr. 475 [“Par valsts pētījumu programmu “Letonika latviskas un eiropeiskas sabiedrības attīstībai””](https://likumi.lv/ta/id/324651-par-valsts-petijumu-programmu-letonika-latviskas-un-eiropeiskas-sabiedribas-attistibai);

2.4. ar Valsts pētījumu programmas “Letonika latviskas un eiropeiskas sabiedrības attīstībai” īstenošanas un uzraudzības komisijas (turpmāk – VPP komisija) (izveidota ar Izglītības un zinātnes ministrijas 2021. gada 9. jūlija rīkojumu Nr. 1-2e/21/235) 2021. gada 23. augusta lēmumu Nr. 1 2022. gada 1. februāra lēmumu Nr. 20 (2. kārta) apstiprinātiem 2021. un 2022. gada VPP nolikumiem.

1. Zinātniskā institūcija, kas ir projekta īstenotāja projekta līguma ietvaros (turpmāk – projekta īstenotājs) projektā nosaka projekta aktivitāšu ietvaros papildu darbību īstenošanu un iznākuma rādītāju sasniegšanu (turpmāk – aktivitāte), kurās iesaista Ukrainas pētnieku, kas nolikuma ietvaros ir:
	1. Ukrainas pētnieks, kurš ir jau nodarbināts pie projekta īstenotāja;
	2. Ukrainas pētnieks, kuru projekta īstenotājs plāno nodarbināt projektā zinātniskās grupas sastāvā, noslēdzot darba līgumu, ja nolikuma noteiktajā kārtībā padome pieņem lēmumu par nolikuma 6.punktā minētā iesnieguma apstiprināšanu.

4. Iesniegumu konkursa ietvaros aktivitāšu īstenošanai projektos, kuri ir attiecināmi uz 2021. un 2022.gada VPP, pieejamais kopējais piešķirtais valsts budžeta finansējums ir 140 000 *euro* (viens simts četrdesmit tūkstoši *euro*) (turpmāk – kopējais finansējums), kura mērķis ir nodrošināt Ukrainas pētniekam pētniecības atalgojumu par aktivitāšu veikšanu projektā (turpmāk – pētniecības atalgojums), un segt netiešo izdevumu izmaksas. Padome piešķir pētniecības atalgojumu un finansējumu par netiešo izdevumu izmaksu segšanu projektam kā papildu finansējumu aktivitāšu īstenošanai.

5. Pētniecības atalgojumu piešķir projektam Ukrainas pētnieka aktivitāšu īstenošanai projektā no 2022.gada 1.septembra līdz 2022.gada 31.decembrim. Pētniecības atalgojumu un finansējumu par netiešo izdevumu izmaksu segšanu piešķir tikai par pilniem mēnešiem.

6. Aktivitātes ietvaros projekta īstenotājs aizpilda un iesniedz padomē iesniegumu par projekta līguma grozījumu pieprasījumu atbilstoši nolikuma 1.pielikumam “Iesniegums par grozījumu projekta līgumam Nr\_\_\_ papildu finansējuma piešķiršanai” (turpmāk - 1.pielikums), vienlaikus pievienojot nolikuma 10. punktā noteiktos iesnieguma dokumentācijas dokumentus (turpmāk 1.pielikums un 10.punkta dokumentācija - iesniegums) 20 darbdienu laikā no informācijas par iesniegumu konkursu ievietošanas padomes mājas lapā, nosūtot to uz padomes oficiālo e-pasta adresi pasts@lzp.gov.lv. Padome iereģistrē iesniegumu vadības sistēmā “Namejs” (turpmāk – lietvedības sistēma) to ienākšanas secībā (datums un laiks).

7. Iesniegumu sagatavo, paredzot šādas izmaksas Ukrainas pētnieku aktivitāšu izpildei projekta zinātniskās grupas sastāvā:

7.1. pētniecības atalgojuma izmaksu finansējums Ukrainas pētniekam par aktivitāšu veikšanu projekta zinātniskajā grupā ir līdz 2 000 *euro* (divi tūkstoši euro) apmērā mēnesī, ieskaitot visus nodokļus un saskaņā ar projekta īstenotāja atalgojuma politiku;

7.2. Ukrainas pētnieks ir nodarbināts projektā ar vismaz 0,3 pilna laika ekvivalentu (turpmāk – PLE), katrā īstenošanas mēnesī

7.3. netiešo izdevumu segšanas izmaksas par viena Ukrainas pētnieka iesaisti projektā ir 50 *euro* (piecdesmit euro) apmērā mēnesī, ja Ukrainas pētnieks ir nodarbināts pilnā slodzē.. Pētniecības atalgojumam nepiemēro – noteikumu Nr.560 14.2. apakšpunktā noteikto netiešo izmaksu vienoto likmi 25 procentu apmērā.

1. Lēmumu par iesnieguma apstiprināšanu atbilstoši nolikumam 2021. un 2022.gada VPP īstenošanas un uzraudzības komisija (turpmāk – VPP komisija) pieņem, ievērojot administratīvās atbilstības vērtēšanas rezultātus, zinātniskās vērtēšanas rezultātus, kopējo finansējumu un iesniegumu iesniegšanas secību padomes lietvedības sistēmā atbilstoši nolikuma 6.punktam.
2. Nolikuma 7.punktā minētās izmaksu attiecināmības perioda sākuma datums ir no 2022.gada. 1.septembra, taču gadījumā, ja 2021. un 2022.gada VPP komisija iesniegumu noraida nolikumā noteikto administratīvo kritēriju neatbilstības vai zinātniskās novērtēšanas rezultāta dēļ, vai kopējā finansējuma izbeigšanās dēļ, padome minētās izmaksas projekta īstenotājam nekompensē, ja Ukrainas pētnieks ir uzsācis darbu projekta pirms VPP lēmuma pieņemšanas nolikumā noteiktajā kārtībā.

**II. Prasības projekta īstenotājam un Ukrainas pētniekam**

1. Ukrainas pētnieka piesaistei projekta zinātniskajā grupā projekta īstenotājs aizpilda iesniegumu, tajā ietverot aprakstu latviešu un angļu valodā par Ukrainas pētnieka veicamo aktivitāšu atbilstību projekta mērķim, veicamo aktivitāšu ietekmi uz projektā sasniedzamajiem rezultātiem, Ukrainas pētnieka darba plānu un nepieciešamo papildu finansējumu, klāt pievienojot šādus pielikumus:
2. Ukrainas pētnieka CV angļu valodā;
3. kompetentas iestādes izdotu apliecinājumu par Ukrainas pētnieka atbilstību Ukrainas civiliedzīvotāja statusam;
4. projekta īstenotāja apliecinājumu par nolikuma 3.2. apakšpunktu izpildi, (tas ir par darba līguma noslēgšanu, ja padome pieņem lēmumu par iesnieguma apstiprināšanu, ja attiecīgais darba līgums vēl nav noslēgts);
5. projekta īstenotāja apliecinājumu, ka visa iesniegtā informācija ir patiesa.

11. Projekta zinātniskajā grupā iekļauj Ukrainas pētnieku ar slodzi vismaz 0,3 PLE katrā projekta īstenošanas mēnesī nolikuma 5.punkta noteiktajā termiņā.

12. Iesnieguma vērtēšanu, finansēšanu un finanšu līdzekļu izpildes kontroli veic padome.

**III. Iesniegumu vērtēšana un lēmuma pieņemšana**

13 Padome līdz nolikuma 6.punktā noteiktajam iesniegumu iesniegšanas termiņa beigām katras darba nedēļas pēdējā darbdienā apkopo lietvedības sistēmā iesniegtos iesniegumus atbilstoši to iesniegšanas datumam un laikam, izveidojot attiecīgās nedēļas sarakstu.

14. Iesniegumu administratīvās atbilstības vērtēšanu padome veic divu darbdienu laikā pēc katrā darba nedēļas pēdējā darbdienā iesniegto iesniegumu saraksta izveides. Administratīvās atbilstības vērtēšanu veic atbilstoši nolikuma 2.pielikumam “Pārbaudes lapa par atbilstību administratīvās atbilstības vērtēšanas kritērijiem” (turpmāk – 2.Pielikums).

15. Ja iesniegums neatbilst kādam no administratīvās atbilstības vērtēšanas kritērijiem, padome rīkojas saskaņā ar nolikuma 21., 22. un 23.punktā noteikto.

16. Iesnieguma zinātnisko vērtēšanu (turpmāk – zinātniskā vērtēšana) veic iesniegumiem, kuri atbilst administratīvās atbilstības vērtēšanas kritērijiem.

17. Zinātnisko vērtēšanu veic viens eksperts, kuram ir padomes eksperta tiesības projekta zinātnes nozarē (turpmāk – eksperts). Ekspertu atbilstoši projekta zinātnes nozarei atlasa padome, nepiemērojot konkursu ekspertu atlases procedūru. Pirms zinātniskās vērtēšanas uzsākšanas eksperts paraksta apliecinājumu par interešu konflikta neesamību.

 18. Eksperts zinātnisko vērtēšanu veic atbilstoši nolikuma 3. pielikumam “Kritēriji un metodoloģija iesnieguma zinātniskajai vērtēšanai Ukrainas pētnieku iesaistīšanai fundamentālo un lietišķo pētījumu projektos” (turpmāk – zinātniskās vērtēšanas veidlapa) noteiktajiem zinātniskās vērtēšanas kritērijiem, aizpildot zinātniskās vērtēšanas veidlapu. Eksperts zinātnisko vērtēšanu veic piecu darbdienu laikā no dienas, kad ekspertam ir nodots iesniegums zinātniskai vērtēšanai.

19. Iesnieguma zinātniskās kvalitātes slieksnis ir: eksperts zinātniskajā vērtējumā ir sniedzis kopējo vērtējumu “Atbilst” un kritērijā “Papildu aktivitāšu atbilstība un saskaņotība ar projekta mērķiem un veicamajām aktivitātēm” ir sniedzis vērtējumu “Atbilst”.

20. Padome divu darbdienu laikā pēc visu iesniegto projektu zinātnisko vērtējumu saņemšanas, apkopo šos vērtējumus, ievada tos kopējā attiecīgās nedēļas 2021. un 2022. gada VPP iesniegumu sarakstā, kas atrodas lietvedības sistēmā.

21. Padome kopējo attiecīgās nedēļas iesniegumu sarakstu kopā ar administratīvās atbilstības vērtējumu un zinātnisko vērtējumu iesniedz VPP komisijai lēmuma pieņemšanai, ievērojot noteikumu Nr. 560 8.3.1. un 8.3.2. apakšpunktā noteiktajam.

22. VPP komisija pieņem:

22.1. lēmumu par finansējuma piešķiršanu projekta īstenošanai, apstiprinot iesniegumu, ja iesniegums atbilst administratīvās atbilstības kritērijiem un eksperts zinātniskajā vērtējumā ir sniedzis kopējo vērtējumu “Atbilst” un kritērijā “Papildu aktivitāšu atbilstība un saskaņotība ar projekta mērķiem un veicamajām aktivitātēm” ir sniedzis vērtējumu “Atbilst”;

22.2. lēmumu par iesnieguma noraidīšanu:

22.2.1. ja iesniegums neatbilst kādam no administratīvās atbilstības kritērijiem vai eksperts zinātniskajā vērtējumā ir sniedzis kopējo vērtējumu “Neatbilst” vai “Daļēji atbilst” vai kritērijā “Papildu aktivitāšu atbilstība un saskaņotība ar projekta mērķiem un veicamajām aktivitātēm” ir sniedzis vērtējumu “Neatbilst” vai “Daļēji atbilst”;

22.2.2.kopējā finansējuma trūkuma dēļ, ja iesniegums atbilst administratīvās atbilstības kritērijiem un eksperts zinātniskajā vērtējumā ir sniedzis kopējo vērtējumu “Atbilst” un kritērijā “Papildu aktivitāšu atbilstība un saskaņotība ar projekta mērķiem un veicamajām aktivitātēm” ir sniedzis vērtējumu “Atbilst”, bet aktivitātes īstenošanai trūkst kopējais finansējums un iesniegums iesniegts datumā un laikā vēlāk nekā pēdējais finansētais iesniegums (skatīt nolikuma 6. un 13.punktu).

23. Nolikuma 22.punktā noteikto lēmumu par finansējuma piešķiršanu projekta īstenošanai, apstiprinot iesniegumu, VPP komisija nosūta projekta īstenotajam mēneša laikā no iesnieguma iesniegšanas padomē, kas saskaņā ar noteikumu Nr. 560 8. punktu pilda programmas sekretariāta (turpmāk – sekretariāts) funkcijas. Sekretariāts vienas darbdienas laikā no nolikuma 22.1.apakšpunktā noteiktā lēmuma pieņemšanas dienas informē attiecīgus projekta īstenotājus ar elektroniskā pasta starpniecību par pieņemto lēmumu..

**IV. Iesnieguma īstenošanas un finanšu līdzekļu izlietojuma kontroles kārtība**

 24. Padome trīs darbdienu laikā no nolikuma 22.1 apakšpunktā noteiktā lēmuma saņemšanas dienas nosūta projekta īstenotājam padomes paraksttiesīgās personas elektroniski ar drošu elektronisko parakstu un laika zīmogu parakstītu vienošanās par projekta līguma grozījumiem (turpmāk – grozījumi). Grozījumus Padome nosūta projekta īstenotajam parakstīšanai trīs darbadienu laikā no to saņemšanas dienas. Projekta īstenotājs elektroniski ar drošu elektronisko parakstu un laika zīmogu parakstītus grozījumus atsūtīt padomei minētajā termiņā. Grozījumi ir projekta līguma būtiska un neatņemama sastāvdaļa. Iesniegums, nolikuma 3.1. un 3.2. apakšpunktā noteiktais noslēgtais darba līgums, ir grozījumu būtiskas un neatņemamas sastāvdaļas.

25. Projekta īstenotājs pēc grozījumu parakstīšanas turpina projekta īstenošanu atbilstoši projekta līgumam.

Pielikumi:

1.pielikums: “Iesniegums par grozījumu projekta līgumam Nr\_\_\_papildu finansējuma piešķiršanai” uz 4 lpp. (latviešu un angļu valodās);

2.pielikums: Pārbaudes lapa par atbilstību administratīvās atbilstības vērtēšanas kritērijiem uz 1 lpp. (latviešu valodā);

3.pielikums: Kritēriji iesnieguma zinātniskajai vērtēšanai Ukrainas pētnieku iesaistīšanai valsts pētījumu programmas “Letonika latviskas un eiropeiskas sabiedrības attīstībai” 1. un 2. kārtas projektos.

Saskaņots ar Izglītības un zinātnes ministriju 2022. gada 26. septembrī.